**OPIS PROJEKTA**

RAZLOZI PRIJAVE: Nastavnim sadržajima Prirode i društva, Prirode, Biologije i Informatike nastoji se potaknuti učenike na svestranije promišljanje o povezivanju nastavnih sadržaja istaknutih predmeta i korištenju IKT tehnologije u svakodnevnom životu te razvijanje poduzetničkih vještina.

AKTIVNOSTI: Cvjećarska skupina bi reznicama razmnožila pelargonije.

Peti razred bi kroz sadržaje prirode reznice izložio utjecajima različitih životnih uvjeta i promatrao kako utječu na razvoj biljaka.

(različite temperature - izvan učionice, u učionici i hladnjaku, različita količina vlage)

Učenici 2. razreda pratili bi razvoj razmnoženih biljaka kroz godišnja doba mjerenjem temperature zraka microbitovima i temperature tla termometrima.

3. Učenici sedmih i osmih razreda programirali bi microbitove za istraživanja i programirali kvizove za provjeru znanja o optimalnim uvjetima za rast i razvoj biljaka za učenike 6. razreda.

CILJ: Tijekom dosadašnjih aktivnosti Cvjećarske skupine uočena je potreba za kontinuiranim navodnjavanjem sadnica pelargonija tijekom ljetnog odnosno zimskog odmora učenika zbog nemogućnosti redovitog zalijevanja biljaka. Naime, mnogo sadnica propadne te je neophodan sustav za navodnjavanje.